**Programmering C. Øvelse med procedurer og funktioner.** juni 2014. prso.

Du skal ændre dit drivhus- eller anhænger program fra sidst (evt. svømmehalsprogrammet) på flg. måde:

1. Den programkode, du har liggende under ”beregn pris” knappen skal flyttes til en **Sub** som du opretter. Et godt navn til den? Husk: ”En **Sub** skal hedde det, den gør”

Altså noget i denne stil:

Private Sub ButtonBeregnPris\_Click(sender As Object, e As EventArgs) Handles ButtonBeregnPris.Click

BeregnPris()

End Sub

'\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

' BeregnPris()

'

' Beregn drivhusets samlede pris ud fra brugerens valg

'\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Private Sub BeregnPris()

'Her skal stå den programkode, som beregner prisen og skriver den til brugeren

End Sub

1. Alle felter, hvor brugeren kan indtaste eller vælge noget, skal nu have en ”Changed” eventrutine. Den opretter du simpelthen ved at dobbeltklikke på feltet (textboxen eller checkboxen eller …). Changed-rutinen bliver kaldt hver gang brugeren ændrer noget. F.eks.:

Private Sub TextBoxAntalSektioner\_TextChanged(sender As Object, e As EventArgs) Handles TextBoxAntalSektioner.TextChanged

End Sub

I hver af disse Changed-rutiner skal du nu kalde din sub, som beregner prisen.

1. Hvis det fungerer godt, så kan du helt fjerne knappen til beregning af prisen. Eller hvad?
2. I dit program adderer du momsen til sidst. Du skal nu forberede dit program til at kunne laves i en version til andre lande, hvor momsprocenten er anderledes end i Danmark. Du vil derfor flytte momsberegningen til en Function som har det beløb, der skal beregnes moms af, som parameter. Det kan se sådan ud:

'\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

' Moms()

'

' Beregner og returnerer momsen af ’Beløb’

'\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Function Moms(Beløb As Single) As Single

Const MomsSats As Single = 0.25 'momsen er p.t. i Danmark 25%

'Returner momsen af "Beløb"

Moms = MomsSats \* Beløb

End Function

1. Denne Function skal kaldes fra din beregningsrutine. Hos mig ser det sådan ud:

'Læg momsen til slutbeløbet

PrisMedMoms = PrisUdenMoms + Moms(PrisUdenMoms)